अमरचन्द बांठिया
सेठ अमरचंद बांठिया जैन (१७९३ - १८५८) भारत की स्वतंत्रता के प्रथम संग्राम के एक नायक थे। जब 1858 की भीषण गर्मी में लू के थपेड़ों के बीच, झांसी की वीरांगना रानी लक्ष्मीबाई तथा उनके योग्य सेना नायक राव साहब और तात्या टोपे आदि सब, अंग्रेजों के खिलाफ युद्ध करने के लिए ग्वालियर के मैदान-ए-जंग में आ डटे थे। उस समय झांसी की रानी की सेना और ग्वालियर के विद्रोही सैनिकों को कई महीनों से वेतन तथा राशन आदि का समुचित प्रबंध न हो पाने से संकटों का सामना करना पड़ रहा था। देश के ऐसे समय में अमरचंद बांठिया आगे बढ़े और महारानी लक्ष्मीबाई के एक इशारे पर ग्वालियर का सारा राजकोष विद्रोहियों के हवाले कर दिया। अमरचंद बांठिया जैन को 22 जून 1858 को सराफा बाजार ग्वालियर में नीम के पेड़ पर लटका कर फांसी दे दी गई थी। विशेष:- सेठ अमरचंद बांठिया जैन जी को राजस्थान का मंगल पांडे भी कहा जाता है